Document ID: /roh_data/filtered/fineweb-2-filterrobots_roh.jsonl.gz/50717

En la segunda part da l'Artg preschentain nus ina schelta da concerts mess a disposiziun da la EBU, l'uniun dals radios e televisiuns da l'Europa. Vus udis parts dals concerts da Veus – il Cor Infantil Amics de la Unió. Veus signifitga «vuschs», e quai è in chor d'uffants e giuvenils da la Catalugna ch'exista dapi il 1996 che chanta sin aut livel e ch'ha in repertori fitg vast. Ses motto è «Il cant coral com mai lhas vist». Il segund concert è da Curdin e Domenic Janett, ina registraziun dal festival da folk da la EBU dal 2018 a Moscau e per finir tadlain nus anc il Blue Aurora Saxophone Quartet. Quai è ina furmaziun dal Giapun cun quatter saxofons che interpretescha ovras da Bach fin Beethoven in ses stil tut agen.